પોલીસ પાસેથી પ્રાપ્ત વિગત મુજબ, રાજકોટના ત્રંબામાં સ્થિત કસ્તુરબાધામમાં માનસિક દિવ્યાંગ અને રખડતા-ભટકતા લોકોની વિનામુલ્યે સેવા કરતાં માનવ મંદિર આશ્રમમાં સેવા આપતા ધીરુભાઈ કોરાટ અને એભાભાઈ અરજણભાઈ ઓડેદરા બને મહારાષ્ટ્રમાં બી.પી.એડ નો અભ્યાસ કરતા હતા. ત્યારબાદ કૌટુંબિક સબંધો બંધાતા પ્લોટ ની લે-વેચ અને ભાગીદારીમાં ઓઇલમિલ શરૂ કરી હતી. પરંતુ તેમાં ખોટ જતાં ધીરુભાઈ જેતપુરની વિનય મંદિર શાળામાં પ્રિન્સિપાલ હતા ત્યાં એભા ઓડેદરાને શિક્ષક તરીકે નોકરી પર રાખ્યો હતો. ત્યારબાદ ઉપલેટાનાં મોટી પાનેલીમાં વિવેકાનંદ વિધ્યાલય અને ઓડેદરા હાઈસ્કૂલ શરૂ કરાવી આપી હતી.